En middelsstor til stor (14–22 mm) trebukk, svart med tett, grønnlig behåring. På grunn av fargen ligner den på smaragdbukk (), men den er mye større enn denne. Antennene er litt kortere enn kroppen. Hvert ledd er lyst i indre del, grønnlig i ytre slik at antennen virker flekkete. Hodet er forholdsvis bredt med runde, utstående fasettøyne. Pronotum er omtrent så langt som bredt med jevnt rundede sider, matt og tett kledt med grønnlige hår. Dekkvingene har markerte skuldre, på grunn av den tette hårkledningen ser man ikke overflatestrukturen. Beina er middels lange. Larven er opptil 3 centimeter lang, hvit med gult hode. Kroppen er kledt med kort, ganske tett og brun behåring.